Javier Mascherano

Javier Alejandro Mascherano () er ein argentinsk fotballspelar som har spela for Barcelona i spansk Primera Division, og vore kaptein på Argentina sitt landslag.

Mascherano begynte karrieren sin i River Plate i Argentina. Han vann den første tittelen sin i 2003/04-sesongen, då River Plate vann den argentinske ligaen. I 2004 var han med på å vinna sommar-OL med Argentina. I 2005 gjekk han til Corinthians i Brasil, der han vann den brasilianske ligaen i den første sesongen sin. I 2006 drog han til Europa og Premier League-klubben West Ham United. Han var ikkje lenge der før han gjekk til Liverpool, først på lån, så permanent, for ein overgangssum på 18,6 millionar pund. I 2008 vann han ein ny gullmedalje i OL, som den første mannlege fotballspelaren sidan 1928 som har vunne to gullmedaljar i OL. I 2008 vart han utnemnd til landslagskaptein av den nye landslagstrenaren Diego Maradona. Han vart seriemeister i Spania for Barcelona i 2011, 2013, 2015 og 2016, vann den europeiske Meisterligaen med same klubben i 2011 og 2015 og VM for klubblag også i 2011 og 2015.

Kategori:Argentinske fotballspelarar
Kategori:West Ham-spelarar
Kategori:Liverpool-spelarar
Kategori:Barcelona-spelarar
Kategori:Corinthians-spelarar
Kategori:Spelarar i Fotball-VM 2006
Kategori:Spelarar i Fotball-VM 2010
Kategori:Spelarar i Fotball-VM 2014
Kategori:Spelarar i Fotball-VM 2018